వాషింగ్టన్ : అమెరికా అధ్యక్షుడు డొనాల్డ్ ట్రంప్పై ఆ దేశంలోనే విమర్శలు వెల్లువెత్తుతున్నాయి. ఆయన విధానాలపై డెమొక్రాటిక్ సెనేటర్ బెర్నీ శాండర్స్ తీవ్రంగా మండిపడ్డారు. వలసదారుల పట్ల విద్వేషాన్ని, భయాన్ని పెంచుతున్నారని ఆగ్రహం వ్యక్తం చేశారు. అమెరికన్ కాంగ్రెస్ను ఉద్దేశించి ట్రంప్ తొలిసారి బుధవారం మాట్లాడారని, సరైన పత్రాలు లేకుండా అమెరికాలో ఉంటున్నవారి చేతుల్లో మరణించినవారి కుటుంబ సభ్యులను ఈ సందర్భంగా ఆహ్వానించారని,  కన్సాస్లో విద్వేషపూరిత దాడిలో మరణించిన ఇండియన్ టెకీ శ్రీనివాస్ కూచిభొట్ట కుటుంబ సభ్యులను  ఎందుకు ఆహ్వానించలేదని నిలదీశారు. 2015లో చార్లెస్టన్లో హతులైన నల్లజాతీయుల కుటుంబ సభ్యులను కూడా పిలవలేదని ఆగ్రహం వ్యక్తం చేశారు.‘‘ఎవరి హత్య అయినా విషాదమే, హింస వల్ల ఆత్మీయులను కోల్పోయినవారి కుటుంబాలన్నిటితోనూ మా మనసు అండగా ఉంటుంది. ఆయన వలసదారుల పట్ల భయాన్ని, విద్వేషాన్ని పెంచుతున్నారు, మన దేశాన్ని విభజించాలని చూస్తున్నారు’’ అని బెర్నీ శాండర్స్ ఫేస్బుక్లో పోస్ట్ చేశారు. ట్రంప్ అమెరికన్ కాంగ్రెస్ను ఉద్దేశించి ప్రసంగిచడానికి రెండు గంటల ముందు ఈ పోస్ట్ చేశారు.
vashington : america  adhyakshudu donald trumppy aa desamlone vimarsalu velluvettutunnaay. aayana vidhaanaalapai democratic senator berni shanders teevramgaa mandipaddaaru. valasadaarula patla vidveshaanni, bhayanni penchutunnaarani aagraham vyaktam chesaru. american congressnu uddesinchi trump tolisari budhavaaram matladarani, saraina patraalu lekunda americalo untunnavaari chetullo maraninchinavaari kutumba sabhyulanu ee sandarbhamgaa aahvaaninchaarani,  kansaslo vidveshapoorita daadilo maraninchina indian tecky srinivas koochibhotta kutumba sabhyulanu  enduku aahvaaninchaledani niladeesaaru. 2015loo charlestanlo hatulaina nallajaatiiyula kutumba sabhyulanu kuudaa pilavaledani aagraham vyaktam chesaru.‘‘evari hatya aina vishaadame, himsa valla aatmeeyulanu kolpoyinavari kutumbaalannititoonuu maa manasu andagaa untundi. aayana valasadaarula patla bhayanni, vidveshaanni penchutunnaaru, mana deshaanni vibhajinchaalani chustunnaru’’ ani berni shanders fasebuklo post chesaru. trump american congressnu uddesinchi prasangichadaaniki rendu gantala mundu ee post chesaru.